Hrvatski sabor
20080623

Dakle, jedan od ciljeva ove racionalizacije mreže sudova je i specijaliziranost sudaca koja će se odraziti upravo na kvalitetu, a time i kraće trajanje sudskog postupka. Postići će se poboljšanje u upravljanju sudskim predmetima, ravnomjernije opterećenje sudaca, ravnomjernija raspodjela predmeta, brže rješavanje zaostalih predmeta, ujednačenija sudska praksa, kao i bez obzira na veće početne troškove zbog opremanja sudova veća ekonomičnost, odnosno dugoročne financijske uštede. Evo, to su razlozi zbog kojih ću podržati donošenje ovog zakona. Hvala.